Готфрид Бен
Статични стихотворения

Превод от немски: Емануил Видински, 2006

chitanka.info

Чужда на развитие

е дълбината на мъдреца.

Деца и деца на децата

не го тревожат

не проникват в него.

Да застъпва насоки

Да действа

Да пристига и заминава

е знакът на един свят,

който не вижда ясно.

Пред прозореца ми

— казва мъдрецът —

лежи долина,

в която се събират сенките,

две тополи обграждат пътя,

ти знаеш — накъде.

Перспективизъм

е друга дума за неговата статика:

Да чертае линии

да ги изтегля

по закона на лозови клонки —

да разпръсва лозови вейки —

също рояци, врани,

да изхвърля в зимния пурпур на утринния набожен поглед,

после да го спуска —

ти знаеш — за кого.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.